O‘zbekistonda masofadan boshqariladigan jangovar modul ishlab chiqarish bo‘yicha loyiha amalga oshirilmoqda. Bu haqda Mudofaa sanoati bo‘yicha davlat qo‘mitasi matbuot xizmati xabar berdi. Foto: Mudofaa sanoati bo‘yicha davlat qo‘mitasi Qayd etilishicha, masofadan boshqariladigan jangovar modul Mudofaa sanoati davlat qo‘mitasi tasarrufidagi korxonalardan birida ishlab chiqarildi. Soha mutaxassislari tomonidan mahsulotning barcha konstruktorlik-texnik hujjatlari ishlab chiqilgani aytiladi. Ma’lum qilinishicha, ular asosida yirik kalibrli pulemyot hamda zamonaviy elektron-optik kuzatuv va nishonga olish moslamalari bilan jihozlangan jangovar modulning tajriba namunasi ishlab chiqildi. Mudofaa sanoati davlat qo‘mitasi ma’lumotiga ko‘ra, modul shu kunlarda zavod sinovlaridan o‘tkazilmoqda.